b'\n_START_ARTICLE_\nRakun\n_START_SECTION_\nPrehrana\n_START_PARAGRAPH_\nRakuni se prehranjujejo z nevreten\xc4\x8darji (okoli 40\xc2\xa0%), rastlinami (okoli 33\xc2\xa0%) in vreten\xc4\x8darji (okoli 27\xc2\xa0%).\n_START_SECTION_\nPrebivali\xc5\xa1\xc4\x8da oz. habitat\n_START_PARAGRAPH_\nIzvirni habitati rakuna so listnati in me\xc5\xa1ani gozdovi, zaradi njihovega udoma\xc4\x8devanja pa so se raz\xc5\xa1irili tudi v gorska podro\xc4\x8dja, obalna mo\xc4\x8dvirja in na sodobna podro\xc4\x8dja, kjer jih marsikdo do\xc5\xbeivlja kot nadlogo. Nedavno so se raz\xc5\xa1irili tudi v Evropo, najve\xc4\x8d v Nem\xc4\x8dijo in na Kavkaz, pa tudi na Japonsko. Njihova doma\xc4\x8da prebivali\xc5\xa1\xc4\x8da obsegajo od 3 hektarjev do 50\xc2\xa0km\xc2\xb2.\n_START_SECTION_\nRakuni kot doma\xc4\x8de \xc5\xbeivali\n_START_PARAGRAPH_\nRakune imajo ponekod kot doma\xc4\x8de \xc5\xbeivali, kar \xc5\xbeelijo prepre\xc4\x8diti \xc5\xa1tevilni strokovnjaki, saj jih ni mogo\xc4\x8de popolnoma udoma\xc4\x8diti. Obna\xc5\xa1ajo se lahko nepredvidljivo in agresivno in jih je pogosto nemogo\xc4\x8de nau\xc4\x8diti ubogati ukaze. V nekaterih zveznih dr\xc5\xbeavah ZDA je rakuna dovoljeno imeti za doma\xc4\x8do \xc5\xbeival, vendar pa morajo lastniki imeti posebne dovolilnice. V Avstriji in Nem\xc4\x8diji morajo rakuni po zakonu \xc5\xbeiveti v kletki s plezalnimi pripomo\xc4\x8dki, skrivalnimi mesti in luknjo za vodo._NEWLINE_Osirotele rakune je sicer mogo\xc4\x8de rehabilitirati in jih znova poslati v divjino, vendar pa je negotovo, ali se bodo znova privadili na divjino ali ne.'